Document ID: 32006R1861

KOMISIJAS REGULA (EK) Nr. 1861/2006
(2006. gada 15. decembris),
ar ko groza Regulu (EEK) Nr. 2237/77 par lauku saimniecības apgrozījuma pārskatu
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1965. gada 15. jūnija Regulu Nr. 79/65/EEK, ar ko izveido tīklu grāmatvedības datu savākšanai par ienākumiem un saimniecisko darbību lauku saimniecībās Eiropas Ekonomikas kopienā (1), un jo īpaši tās 7. panta 3. punktu,
tā kā:
(1)
Ar Komisijas 1977. gada 23. septembra Regulu (EEK) Nr. 2237/77, ar ko groza Regulu Nr. 118/66/EK par lauku saimniecības apgrozījuma pārskatu, kas izmantojams, lai noteiktu lauku saimniecību ienākumus (2), noteikti grāmatvedības dati, kas jānorāda lauku saimniecības apgrozījuma pārskatā.
(2)
Lauku saimniecības apgrozījuma pārskata saturs jāpielāgo struktūrfondu un lauku attīstības jaunajiem noteikumiem, kā arī daži lauku saimniecības apgrozījuma pārskata elementi jāprecizē, jāvienkāršo vai savstarpēji jāsaskaņo.
(3)
Šajā regulā paredzētie pasākumi ir saskaņā ar Kopienas Lauku saimniecību grāmatvedības datu tīkla komitejas atzinumu,
IR PIEŅĒMUSI ŠO REGULU.
1. pants
Regulas (EEK) Nr. 2237/77 I un II pielikumu groza saskaņā ar šīs regulas pielikumu.
2. pants
Šī regula stājas spēkā septītajā dienā pēc tās publicēšanas Eiropas Savienības Oficiālajā Vēstnesī.
To piemēro no 2007. pārskata gada, kas sākas laikā starp 2007. gada 1. janvāri un 1. jūliju.
Šī regula uzliek saistības kopumā un ir tieši piemērojama visās dalībvalstīs.
Briselē, 2006. gada 15. decembrī

Labels: 6